ועדת הכספים, כנסת 17, פרוטוקול מספר 817, 2008-06-17 12:40

סטס מיסז'ניקוב: אני פותח את ישיבת ועדת הכספים.

ניסן סלומינסקי: זאת תוספת תקן או שזה כסף?

טמיר כהן: על 203 כבר הצבענו.

זאב אלקין: זה תוספת תקן למינהל על חשבון משרד הרווחה.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 202 – אושרה

זאב אלקין: פעם אחת כבר הפלנו את זה.

טמיר כהן: נכון, לכן זה א'.

זאב אלקין: אני הצבעתי נגד.

טמיר כהן: הם הגישו את זה שוב.

ניסן סלומינסקי: יש כאן את הנושא של 11 מיליון שקלים של בית הדין הרבני בחיפה.

ניסן סלומינסקי: יש מישהו שיודע להסביר את זה?

ניסן סלומינסקי: אני בעד.

ענת משה: זה שיפוץ בית הדין הרבני בחיפה, זה התחלה של פרוייקט ואנחנו מבקשים עוד כסף לתגבור הרשאה להתחייב בהמשך לאופי הפעילות וההתקדמות של הפרוייקט.

סטס מיסז'ניקוב: למה הוא זקוק לשיפוץ?

ניסן סלומינסקי: הוא זקוק.

ענת משה: זה בית דין רבני ישן מאוד.

ניסן סלומינסקי: כל בתי הדין זקוקים לשיפוץ.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 208א' – לא אושרה

ניסן סלומינסקי: רביזיה.

ניסן סלומינסקי: תצביע עליה יותר מאוחר.

ניסן סלומינסקי: מדובר בבית הדין הרבני בחיפה שהוא מט ליפול ובושה להיכנס אליו.

סטס מיסז'ניקוב: פנייה מספר 210א' ו-211א' - חוק לעידוד השקעות הון

זאב אלקין: גם את זה כבר הפלנו.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 210א' ו-211א' – לא אושרה

יעל מבורך: יישובי חולות חלוצה, 4 מיליון שקלים.

ראובן ריבלין: אנחנו בעד.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 221 – אושרה

נטשה אפשטיין: העברה של 7 מיליון לצורך קידום פרוייקט הדרכון הביומטרי, פרוייקט חשוב מאוד.

ניסן סלומינסקי: זה שיש עליו את המכרז?

נטשה אפשטיין: המכרז הוא על תעודת הזהות וכאן אנחנו מדברים על הדרכון.

נטשה אפשטיין: עם הדרכונים שלנו עוד מעט לא יכניסו אותנו למדינות השונות.

ראובן ריבלין: שקודם האנשים יהיו בריאים ואחר כך יהיו להם דרכונים.

ראובן ריבלין: עד שלא תביאו 75 מיליון שקלים לסל הבריאות, לא תקבלו דרכונים.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 224 ו-225 לא אושרה

אדי הרשקוביץ: במסגרת ההתדיינויות עם ארגוני המורים על החזר קיצוצי שעות הוראה שקוצצו במערכת החינוך, הודיע שר האוצר בבית הדין לעבודה שהוא מחזיר 100 מיליון שקלים לשעות הוראה.

אדי הרשקוביץ: יש 100 מיליון שקלים בשנה הזאת ו-100 מיליון ייכנסו לבסיס התקציב.

שלי יחימוביץ': אני חושבת שכל עוד לא ירד מסדר היום הרעיון ההזוי, ואני לא רוצה לומר עוד מלים יותר קשות, של העברת האולפנים ללימוד עברית לידי משרד הגמלאים, אנחנו לא צריכים לאשר כל העברה תקציבית של משרד החינוך.

סטס מיסז'ניקוב: אני בעד.

ראובן ריבלין: לי אין דעה, אבל אני אצביע.

סטס מיסז'ניקוב: דרך אגב, זה לא רק אמור לגבי האולפנים אלא גם סגירת מכינות ההסדר.

זאב אלקין: והתוכניות לקליטת תלמידים עולים.

סטס מיסז'ניקוב: שירות אזרחי ושירות לאומי.

ניסן סלומינסקי: הכסף עוד לא עבר, אבל בדברים האלו יש התקדמות גדולה.

שלי יחימוביץ': אני בטוחה שגם האולפנים ללימוד עברית יקרים ללבך וגם המכינות הקדם-צבאיות.

ראובן ריבלין: תביע את זה בהימנעותך.

סטס מיסז'ניקוב: אנחנו מצביעים.

סטס מיסז'ניקוב: פנייה 226 ו-227 – לא אושרה.

ניסן סלומינסקי: רביזיה, אבל תן לנו קצת זמן.

סטס מיסז'ניקוב: פנייה מספר 233, 235 ו-263

ראובן ריבלין: פניות של הרשות הממשלתית למים ולביוב.

נח הקר: גם הפנייה הבאה היא חלק מאותה פנייה.

נח הקר: יש משבר חמור במשק המים, כמו שאתם יודעים, ומדובר בחלק מהפתרונות להביא למצב שנוכל לספק את הביקושים למים בשנת 2008 ו-2009.

שלי יחימוביץ': איזה משרד זה?

נח הקר: הרשות הממשלתית למים וביוב במשרד התשתיות.

ניסן סלומינסקי: מה אתם רוצים לעשות בכסף הזה?

תמי שאול: אפשר לפרט את כל הפעולות.

תמי שאול: בחלק הראשון של הפעולות אנחנו מביאים את משק המים השנה למצב שבחלק ממקורות המים אנחנו מגיעים למפלסים ולמקומות שמעולם לא היינו בהם בעבר.

תמי שאול: בסופו של דבר אנחנו מגיעים למקומות שנמצאים בסיכון עצום מבחינת מקורות המים.

תמי שאול: חלק מהתקציבים שנדרשים כאן הם לצורך ניטור רציף ובדיקה עקבית שאנחנו לא עושים טעויות וכי האקוויפרים לא תופסים איזושהי תופעה של המלחה בלתי הפיכה שיאפשרו לנו להמשיך לשאוב את המים למפלסים שאנחנו נמצאים בהם היום.

ניסן סלומינסקי: ה-22 מיליון שקלים הולכים לנושא הזה?

תמי שאול: אני מפרטת סעיף סעיף.

תמי שאול: חלק נעשה לדבר הזה.

תמי שאול: בחלק מדובר כאן על תוספת של אכיפה ופיקוח על אפשרות שלנו גם לסגור מים בסופו של דבר לצרכנים שהקצאות המים שלהם נסגרות.

תמי שאול: הנושא הזה הוא מאוד מאוד בעייתי ובפועל הוא כמעט שלא נעשה עד השנה כאשר בסופו של דבר זה היה נושא אדמיניסטרטיבי והשנה בפועל יצטרכו המים להיסגר.

תמי שאול: מדובר כאן על תוספת פקחים לנושא הזה.

ניסן סלומינסקי: ייסגרו בגלל חובות שלא משלמים?

תמי שאול: לא.

תמי שאול: אין קשר לתשלום.

תמי שאול: יש הקצאת מים שבנויה על מצאי המים שיש במשק המים.

ניסן סלומינסקי: אתם גם בודקים את זיהום מי התהום?

תמי שאול: החלק הנוסף של התקציב הוא עבור טיוב של מקורות מים שהזדהמו כאשר אנחנו משאירים לנו את התקציב שכבר קיים לצורך האפשרות הזאת.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 233, 235 ו-263 – לא אושרה

תמי שאול: חבר הכנסת ריבלין, דיברת על כסף שצריך לתקציב הבריאות בשנה הבאה.

תמי שאול: זה יהיה מאוד מאוד עצוב למוסדות הבריאות של מדינת ישראל כאשר חצי מהתושבים יהיו בלי מים לשתייה.

סטס מיסז'ניקוב: את עושה עכשיו משהו חורג.

ניסן סלומינסקי: היא מדברת מנהמת לבה.

ניסן סלומינסקי: תן לה לדבר.

תמי שאול: אני באופן אישי אחראית על ניהול הבצורת השנה במדינת ישראל.

תמי שאול: אני אומרת לך שבלי התקציבים האלה אנחנו נסיים במקום שלאף אחד מאתנו לא יכולה להיות אחריות עליו.

סטס מיסז'ניקוב: את מטיפה לנו עכשיו מוסר.

תמי שאול: לא, אני לא מטיפה מוסר.

תמי שאול: אני לא משוכנעת שחבר הכנסת הבין את משמעות הדברים שאני אומרת.

סטס מיסז'ניקוב: הוא הבין את המשמעות.

ראובן ריבלין: אנחנו מודים לך על כך שאת קודם כל מבהירה לנו.

ראובן ריבלין: אני מודיע לך שהבנתי את המשמעויות של כל דחיית תקציב, שכן כל תקציב הוא דבר חשוב בפני עצמו ואין לי כל ספק בכך.

ראובן ריבלין: אבל כאשר משרד האוצר בא ומבטיח לוועדת הכספים ומעוור את עיניה ומסובב את ראשה וגם נותן לה נתונים שהם נתונים לא נכונים – וזה לא אמור לגביך – ואחר כך הוא מסרב כמובן לחזור בו מדרכו הרעה, כל מה שאנחנו צריכים לעשות זה לאשר או לא לאשר.

סטס מיסז'ניקוב: בציניות אני אומר לפרוטוקול.

סטס מיסז'ניקוב: אמרה פעם המלכה מארי אנטואנט, רגע לפני שערפו לה את הראש, שאם אין לחם, תאכלו עוגות.

סטס מיסז'ניקוב: אנחנו נשתה קולה.

סטס מיסז'ניקוב: זה כמובן היה בציניות לצורך הפרוטוקול ואני לא מתכון לזה.

ראובן ריבלין: למרות שהוזהרתי על ידך, אני בהחלט חושב שאת צריכה להפנות את מחאתך לאגף התקציבים ולומר לו שיש לכם בעיה עם ועדת הכספים וכי ועדת הכספים דורשת את עלבונו של הציבור בישראל.

סטס מיסז'ניקוב: אני גם מבקש לאגף התקציבים דרככם שלא תטיפו לנו כאן מוסר.

סטס מיסז'ניקוב: כאן זה לא הייד-פארק.

תמי שאול: אין פה הטפת מוסר.

ראובן ריבלין: דרך אגב, אני חושב שהיא גם אזרחית, למרות שהיא באגף התקציבים.

תמי שאול: אני לא מאגף התקציבים אלא מרשות המים.

תמי שאול: לא מעניין אותי הבעיות שיש עם אגף התקציבים אלא מעניין אותי שלא יהיו מים במדינת ישראל.

סטס מיסז'ניקוב: שגם רשות המים לא תטיף לנו מוסר.

תמי שאול: אני לא מטיפה מוסר.

תמי שאול: אני צריכה מים.

סטס מיסז'ניקוב: גם אני צריך מים.

תמי שאול: אבל לא יהיו לכם.

סטס מיסז'ניקוב: אני צריך גם תרופות מצילות חיים כדי להציל אנשים שעושים כאן הפגנה נגד הכנסת.

סטס מיסז'ניקוב: אני רוצה 25 מיליון שקלים כדי להציל את נפגעי חפציבה שנמצאים כבר שנה בלי קורת גג.

סטס מיסז'ניקוב: מישהו צריך להתעורר ואולי מישהו יתעורר.

סטס מיסז'ניקוב: דרך אגב, אני הצבעתי בעד הפנייה הזאת.

קריאה: העברה ממשרד האוצר למשרד ראש-הממשלה.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 239 ו-240 – ל אושרה

זאב אלקין: אני נמנע.

סטס מיסז'ניקוב: פנייה מספר 241 ו-242

ענת משה: פנייה שנועדה לבצע שינויים בסעיף תקציבי של משרד ראש-הממשלה ובכלל זה תגבור תקציב התוכנית הרב-שנתית לעידוד הצמיחה בירושלים של 5 מיליון שקלים בהתאם להחלטת ממשלה בנושא והקמת מערך הסברה לאומי בהתאם להחלטת ממשלה.

ניסן סלומינסקי: מטה ההסברה הלאומי קשור לירושלים?

ענת משה: לא.

ענת משה: לא.

ענת משה: יש פה 5 מיליון שקלים שעוברים לתקציב התוכנית הרב-שנתית לעידוד הצמיחה הכלכלית בירושלים.

ענת משה: זה דבר אחד.

ענת משה: תקצוב עבור הקמת מערך הסברה לאומי, הוחלט במסגרת החלטת ממשלה על הקמת יחידת מטה במשרד ראש-הממשלה והיא מתוקצבת במסגרת הפנייה הזו.

ניסן סלומינסקי: את מה היא מסבירה?

סטס מיסז'ניקוב: היא מסבירה רק מה שנוח לה.

סטס מיסז'ניקוב: יש כאן תגבור הלשכות של חיים רמון ועמי אילון.

ראובן ריבלין: את זה צריך להסביר לציבור, אבל יהיה לכם זמן.

ענת משה: אני אסביר.

סטס מיסז'ניקוב: לא, אין צורך להסביר.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 241 ו-242 – לא אושרה פה אחד

ענת משה: יחידת נציבות שירות המדינה עברה בשנת התקציב האחרונה ממשרד האוצר למשרד ראש-הממשלה.

ענת משה: עודפי התקציב שלה של שנת 2007 עברו.

סטס מיסז'ניקוב: הבנו.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 243 ו-244 – לא אושרה פה אחד

ענת משה: הפנייה נועדה להגדיל את תקציב של ההקלות במסים שניתנים לדיפלומטים במסגרת אמנות בינלאומיות.

סטס מיסז'ניקוב: יש אמנה להציל חיים.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 245 – לא אושרה.

זאב אלקין: אני נמנע.

סטס מיסז'ניקוב: פנייה מספר 246, 247 ו-250 – משרד התשתיות הלאומיות

נח הקר: תקציב רשות המים עבר מסעיף 34 לסעיף 41, עודפים מחויבים של סעיף 34 אושרו כאן וזאת פנייה להעביר אותם לסעיף 41.

ראובן ריבלין: זה דבר שאפשר להצביע עליו כי זה דבר פורמלי, תיקון טעות.

סטס מיסז'ניקוב: ה-84 מיליון שקלים זה לא פורמלי.

נח הקר: אלה עודפים מחויבים.

נח הקר: אלה עודפים שאושרו כאן בוועדה.

ראובן ריבלין: אתה יכול להצביע בעד.

ראובן ריבלין: אני לא אצביע נגד.

ראובן ריבלין: זה חסר משמעות.

ראובן ריבלין: זה לא ישפיע על אף אחד אם נצביע נגד.

ניסן סלומינסקי: אלה פרויקטים שאושרו.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 246, 247 ו-250 – אושרה

זאב אלקין: ירושלים.

סטס מיסז'ניקוב: מערכת הסעת המונים.

ראובן ריבלין: זאת הרכבת הקלה.

ניסן סלומינסקי: גשר המיתרים.

ניסן סלומינסקי: למה חסר לו כסף?

הרצל בן-יהושע: קודם כל אנחנו מעבירים את זה מסעיף רזרבה פנימית בתוך משרד התחבורה שנועד לבעיות כאלו.

הרצל בן-יהושע: הסתבר שהאומדן היה מוטה כלפי מטה.

הרצל בן-יהושע: מדובר ב-14 מיליון שקלים בהרשאה להתחייב.

ניסן סלומינסקי: כמה אחוזים זה מהפרוייקט?

ראובן ריבלין: זה על הקרח שיהיה למעלה?

הרצל בן-יהושע: אם אני לוקח בחשבון שהחשבון הוא כ-250 מיליון שקלים, מדובר כאן על 5 אחוזים.

ראובן ריבלין: לא יקרה כלום אם לא נאשר את זה.

ניסן סלומינסקי: אם לא יאושר, מה יקרה?

ניסן סלומינסקי: הגשר לא יקום?

הרצל בן-יהושע: אנחנו לא הולכים לאוצר.

הרצל בן-יהושע: בכוונה אנחנו כן שומרים עתודות בתקציב שלנו למקרים שהם מקרים כאלה.

ראובן ריבלין: אם נצביע בעד, זה יהיה בעד האוצר או נגד האוצר?

הרצל בן-יהושע: זה יהיה בעד הגשר.

הרצל בן-יהושע: בעד האזרחים.

סטס מיסז'ניקוב: אנחנו מצביעים.

סטס מיסז'ניקוב: בעד – 2

סטס מיסז'ניקוב: נמנע - 1

סטס מיסז'ניקוב: פנייה מספר 252 – תחבורה, משרדי הרישוי

הרצל בן-יהושע: מדובר כאן על 333 אלף שקלים לנסיעות לחוץ לארץ במימון גורמים חיצוניים.

הרצל בן-יהושע: מדובר כאן בעובדים של הרשות לספנות ונמלים שנוסעים למספנות זרות כדי לבדוק אוניות שנבנות.

ניסן סלומינסקי: לשם מה הכסף הזה?

הרצל בן-יהושע: לבדיקה ולנסיעה.

סמדר אלחנני: אם זה ממומן על חשבון החברות, איזו בדיקה עוד צריך לעשות?

סטס מיסז'ניקוב: אנחנו מצביעים.

סטס מיסז'ניקוב: בעד – 1 (חבר הכנסת אלקין)

סטס מיסז'ניקוב: פנייה מספר 252 – לא אושרה

הרצל בן-יהושע: אנחנו מבקשים להתאים כאן את ההכנסות של הרשות לתעופה אזרחית להכנסות בפועל.

ניסן סלומינסקי: 3 מיליון?

הרצל בן-יהושע: כן.

זאב אלקין: זאת הוצאה מותנית.

הרצל בן-יהושע: זאת הוצאה מותנית.

ניסן סלומינסקי: יש לנו בעיה עם הרשות הזאת.

סטס מיסז'ניקוב: שלא ישתמע שום דבר, אבל אומר לי מנהל הוועדה שצריך לאשר את זה.

ראובן ריבלין: בסדר.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 253 – אושרה

סמדר אלחנני: הוצא דוח מאוד חמור לעניין רשות שדות התעופה האזרחית.

סמדר אלחנני: שלפחות יאמרו מה הם עושים בעקבות זה.

ראובן ריבלין: כבר הצבענו.

סמדר אלחנני: לכן אני מדברת, אחרי שהצבענו.

סטס מיסז'ניקוב: אני לא בטוח שהוא יכול לענות לך.

סמדר אלחנני: מאוד חמור מה שיצא שם.

סטס מיסז'ניקוב: פנייה מספר 257 – תמיכה בחקלאים

נח הקר: זה שייך למשרד החקלאות.

נח הקר: התמיכות הן בחקלאים.

ראובן ריבלין: למי אני מאשר את הכסף?

נח הקר: למשרד החקלאות.

נח הקר: מדובר כאן על קיצוץ ב-2001.

ראובן ריבלין: משרד החקלאות מעביר את זה ישירות לחקלאים?

נח הקר: דרך מס הכנסה.

ראובן ריבלין: ישירות לחקלאים דרך מס הכנסה.

נח הקר: כן.

ראובן ריבלין: אני בעד.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 257 – אושרה

זאב אלקין: אני נמנע.

סטס מיסז'ניקוב: שניים נמנעו.

ראובן ריבלין: אין לי בעיה להצביע נגד.

ראובן ריבלין: .

סטס מיסז'ניקוב: סובסידיה לרכבת.

ניסן סלומינסקי: זאת בקרה על הרכבת.

נח הקר: היות שחברת הבקרה לרכבת, מאריכים את החוזה שלה בעוד שנה, מדובר ב-4 מיליון שקלים.

נח הקר: יש חברת בקרה.

נח הקר: על כל גוף שהוא גוף כזה, יש חברת בקרה.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 261 – לא אושרה

הרצל בן-יהושע: הרשות הלאומית לבטיחות בדרכים.

הרצל בן-יהושע: יש מחקרים שעושה הרשות לבטיחות בכל הנושאים כמו תקינות של כלי רכב, חגורת בטיחות, צמיגים וכולי.

הרצל בן-יהושע: יש מכלול שלם של מחקרים.

הרצל בן-יהושע: אנחנו מבקשים כאן תקציב כדי לממן את זה.

זאב אלקין: אני בעד.

סטס מיסז'ניקוב: אנחנו מצביעים.

סטס מיסז'ניקוב: פנייה מספר 265 – לא אושרה